અમદાવાદ: શહેરમાંથી ચોમાસાએ હવે વિદાય લઈ લીધી હોઈ ગેરકાયદે બાંધકામોની દિન-પ્રતિદિન વિકરાળ બનતી જતી સમસ્યા તરફ મ્યુનિસિપલ કોર્પોરેશનના સત્તાવાળાઓનું ધ્યાન કેન્દ્રિત થશે. દેશના સૌપ્રથમ વર્લ્ડ હેરિટેજ સિટી ગણાતા અમદાવાદમાં હજુ દાયકા પહેલાં બાર હજારથી વધુ હેરિટેજ મકાન હતાં, પરંતુ ભ્રષ્ટાચારના દૂષણથી આજે માંડ ૨૫૦૦ બચ્યાં છે. ગેરકાયદે બાંધકામોને તોડીને જમીનદોસ્ત કરવાની તંત્રની ઝુંબેશ આગામી દિવસોમાં હાથ ધરાશે, પરંતુ આ વખતે કોર્પોરેટરોની ભલામણના આધારે ગેરકાયદે બાંધકામ તૂટવાનાં હોઈ સત્તાધીશોનું ‘ઓપરેશન ડિમો‌િલશન’ ખાસ નોંધપાત્ર બનશે.